Mer 5 sy nomou d`Obernaare  (Marina, Marina, Marina)      Mer 5 sy nomou d`Obernaare,  mer säge öich jetz grad worom.  Mer zieih nomou am Fasnachtschaare,  mer töi haut ganz gärn e chly domm.    Jetze töi mer los lo und chöi ändlech  afo,  mer wei öich jetz verzöue, was d`Fasnacht esch för öis.    Aus Ching scho esch för me d`Fasnacht haut s`Gröschte,  e Maske z`sy esch höt no för me s`Schönschte.  E cha de tue wie s`ganze Johr lang nömme,  drom esch d`Fasnacht för öis die schönschti Zyt.    I d`Fasnachtszyt legg e mis ganze Härzbluet,  die länge Nächt töi mer haut eifach so guet.  Blybsch jong und schön, e be doch s`beschte Bischböu,  drom esch d`Fasnacht för öis die schönschti  Zyt.    Vo Hus zo Hus göi mer aus Maske aube,  i jedem Hus gets mindeschtens e Haube.  De töi mer grad wie d`Lümpe a de Stäcke,  drom esch d`Fasnacht för öis die schönschti Zyt.    Einisch sy mer aus Gmeinrot unterwägs gse,  hei d`Schuele gschlosse, d`Stüre gsänkt, was wotsch meh?  Hei richtig blöd do, -- wie der Gmeinrot au scho,  drom esch d`Fasnacht för öis die schönschti Zyt.    Der Männerchor sy mer emou go bsueche,  der Dirigänt wird  wüetig,-- fot a flueche.   Mer Froue aber hei gha s`gröschte Gaudi,  drom esch d`Fasnacht för öis die schönschti Zyt.    Mer 5 si nomol d Obernaare,  mer hei öich jetz grad gseit worom.  Mer zieh nomol am Fasnachtschaare,  Mer töi haut ganz gärn e chli domm.    Jetze hei mer losglo und ou der chöit afo  und denn chöit der verzöue, was d`Fasnacht esch för öich.